বিশেষ প্রতিনিধি:স্বাস্থ্য ও পরিবার কল্যাণ মন্ত্রী মোহাম্মদ নাসিম বলেছেন, মেডিক্যাল কলেজ কোন চাইনিজ রেস্টুরেন্ট নয়। এখানে জনস্বার্থ জড়িত। যেভাবে খুশি সেভাবে মেডিক্যাল কলেজ চালানো যাবে না। যারা নিয়ম মেনে বেসরকারি মেডিক্যাল কলেজ চালাতে পারবেন না, তারা বন্ধ করে দিন। নইলে সরকার বন্ধ করে দিতে বাধ্য হবে। ন্যাশনাল ইনস্টিটিউট অব কিডনি ডিজিজিস অ্যান্ড ইউরোলজিতে গতকাল বুধবার দুপুরে আয়োজিত এক অনুষ্ঠানে প্রধান অতিথির বক্তৃতায় তিনি এসব কথা বলেন। স্বাস্থ্য ক্ষেত্রে বাংলাদেশে পাবলিক প্রাইভেট পার্টনারশিপে (পিপিপি) প্রথম প্রকল্প ‘এনআইকেডিইউ-সান্ডুর’ ডায়ালাইসিস সেন্টার উদ্বোধন উপলক্ষে এই অনুষ্ঠানের আয়োজন করা হয়।